CELEX: 32016D2083
Language: el
Date: 2016-11-28 00:00:00
Title: Απόφαση (ΚΕΠΠΑ) 2016/2083 του Συμβουλίου, της 28ης Νοεμβρίου 2016, που τροποποιεί την απόφαση 2014/486/ΚΕΠΠΑ για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)

29.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 321/55
            
         ΑΠΌΦΑΣΗ (ΚΕΠΠΑ) 2016/2083 ΤΟΥ ΣΥΜΒΟΥΛΊΟΥ
   της 28ης Νοεμβρίου 2016
   που τροποποιεί την απόφαση 2014/486/ΚΕΠΠΑ για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 22 Ιουλίου 2014, το Συμβούλιο εξέδωσε την απόφαση 2014/486/ΚΕΠΠΑ (1) για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine).
            
         
               (2)
            
            
               Η απόφαση 2014/486/ΚΕΠΠΑ, όπως τροποποιήθηκε με την απόφαση (ΚΕΠΠΑ) 2015/2249 (2), προέβλεπε για την EUAM Ukraine ποσό δημοσιονομικής αναφοράς έως τις 30 Νοεμβρίου 2016 και εντολή έως τις 30 Νοεμβρίου 2017.
            
         
               (3)
            
            
               Στις 12 Μαΐου 2016, το Συμβούλιο εξέδωσε την απόφαση (ΚΕΠΠΑ) 2016/712 (3) με την οποία προσαρμόζεται το ποσό δημοσιονομικής αναφοράς για την περίοδο έως τις 30 Νοεμβρίου 2016.
            
         
               (4)
            
            
               Θα πρέπει να προβλεφθεί ποσό δημοσιονομικής αναφοράς για την περίοδο από 1ης Δεκεμβρίου 2016 έως τις 30 Νοεμβρίου 2017 και η απόφαση 2014/486/ΚΕΠΠΑ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/486/ΚΕΠΠΑ τροποποιείται ως εξής:
   
               1)
            
            
               στο άρθρο 14, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM Ukraine έως τις 30 Νοεμβρίου 2014 ανέρχεται σε 2 680 000 ΕUR. Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM Ukraine για την περίοδο από 1ης Δεκεμβρίου 2014 έως τις 30 Νοεμβρίου 2015 ανέρχεται σε 13 100 000 EUR. Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM Ukraine για την περίοδο από 1ης Δεκεμβρίου 2015 έως τις 30 Νοεμβρίου 2016 ανέρχεται σε 17 670 000 EUR. Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUAM Ukraine για την περίοδο από 1ης Δεκεμβρίου 2016 έως τις 30 Νοεμβρίου 2017 ανέρχεται σε 20 800 000 EUR. Το ποσό δημοσιονομικής αναφοράς για τις μετέπειτα περιόδους καθορίζεται από το Συμβούλιο.»·
            
         
               2)
            
            
               στο άρθρο 17, παρεμβάλλεται η ακόλουθη παράγραφος:
               «1α.   Ο ΥΕ εξουσιοδοτείται να κοινοποιεί στον Οργανισμό Ευρωπαϊκής Συνοριοφυλακής και Ακτοφυλακής («Frontex») διαβαθμισμένες πληροφορίες και έγγραφα της ΕΕ που έχουν παραχθεί για τους σκοπούς της EUAM Ukraine έως το επίπεδο διασφάλισης που καθορίζεται από το Συμβούλιο σύμφωνα με την απόφαση 2013/488/ΕΕ. Για τον σκοπό αυτό, συνάπτονται ρυθμίσεις μεταξύ του ΥΕ και του Frontex.».
            
         Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 28 Νοεμβρίου 2016.
      
         
            Για το Συμβούλιο
         
         
            Ο Πρόεδρος
         
         P. ŽIGA
      
   
   
      (1)  Απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 217 της 23.7.2014, σ. 42).
   
      (2)  Απόφαση (ΚΕΠΠΑ) 2015/2249 του Συμβουλίου, της 3ης Δεκεμβρίου 2015, που τροποποιεί την απόφαση 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 318 της 4.12.2015, σ. 38).
   
      (3)  Απόφαση (ΚΕΠΠΑ) 2016/712 του Συμβουλίου, της 12ης Μαΐου 2016, για την τροποποίηση της απόφασης 2014/486/ΚΕΠΠΑ σχετικά με τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 125 της 13.5.2016, σ. 11).